

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

316

ქალაქი ქუთაისი 30 სექტემბერი 2020 წელი

ქალაქ ქუთაისის მუნიციპალიტეტის საკუთრებაში არსებული უძრავი ქონების

(მდებარე ქალაქ ქუთაისში, ნიკეას ქუჩის II შესახვევის №15ა-ს ჩრდილოეთით)

პირდაპირი განკარგვის წესით, უსასყიდლოდ, სახელმწიფოსათვის

საკუთრებაში გადაცემის შ ე ს ა ხ ე ბ

საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „ე“ ქვეპუნქტის „ე.ე“ ქვეპუნქტის, 108-ე მუხლის პირველი პუნქტის, „სახელმწიფო ქონების შესახებ“ საქართველოს კანონის 35-ე მუხლის მე-3 პუნქტის, სახელმწიფო ქონების ეროვნული სააგენტოს თავმჯდომარის 2020 წლის 15 სექტემბრის №5/49999 და ქალაქ ქუთაისის მუნიციპალიტეტის მერის მოვალეობის შემსრულებლის 2020 წლის 23 სექტემბრის N 01/17468 წერილობითი მომართვების შესაბამისად:

**მუხლი 1.** გადაეცეს სახელმწიფოს საკუთრებაში პირდაპირი განკარგვის წესით, უსასყიდლოდ, ქალაქ ქუთაისის მუნიციპალიტეტის საკუთრებაში არსებული უძრავი ქონება, კერძოდ, ქალაქ ქუთაისში, ნიკეას ქუჩის II შესახვევის №15ა-ს ჩრდილოეთით მდებარე არასასოფლო – სამეურნეო დანიშნულების მიწის ნაკვეთი (საკადასტრო კოდი №03.05.23.662; ფართობი - 4355.0 კვ.მ.), შემდგომში რეგისტრირებულ მონაცემებში ცვლილების შეტანის მიზნით.

**მუხლი 2.** ქალაქ ქუთაისის მუნიციპალიტეტის მერის მოვალეობის შემსრულებელმა, დავით ერემიშვილმა, მოქმედი კანონმდებლობის შესაბამისად, ქონების გადაცემის მიზნით, უზრუნველყოს შესაბამისი ღონისძიებების გატარება.

**მუხლი 3.** კონტროლი განკარგულების შესრულებაზე განახორციელოს ქალაქ ქუთაისის მუნიციპალიტეტის საკრებულოს ეკონომიკის, ქონების მართვისა და საქალაქო მეურნეობის კომისიამ.

**მუხლი 4.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 5.** განკარგულება ძალაში შევიდეს კანონით დადგენილი წესით.

საკრებულოს თავმჯდომარის მოადგილე,

საკრებულოს თავმჯდომარის მოვალეობის

შემსრულებელი ირაკლი შენგელია